Svendborg: Den tidligere byråds- og folketingspolitiker fra Dansk Folkeparti, Tina Petersen, blev i tirsdag frikendt i Østre Landsret for racisme - og fik dermed stadfæstet frifindelsesdommen fra byretten i Svendborg i december.

Manden, der havde anmeldt hende for racisme, blev ført som vidne og oplyste, at han er politiker for Enhedslisten på Sjælland.

- Jeg blev med det samme forarget og indgav omgående politianmeldelse, men jeg kendte ikke Tina Petersen, forklarede manden i retten.

Tina Petersen satte i april 2012 et billede af to burka-klædte kvinder og nogle skraldesække på sin private facebook med teksten "husk storskrald", og det førte til politianmeldelsen, der altså nu er endt i to frifindelser.